Нацыянальны фестываль беларускай песні і паэзіі ў Маладзечне адбыўся 10-ты раз. Але юбілей стаў нагодай не толькі для падвядзення вынікаў — спалучэнне адзінкі і нуліка прывяло да новага старта. Упершыню свята прайшло ў новым “фармаце”: зведзенае да аднаго дня, але з яшчэ большым разгортам — запрашэннем салістаў і калектываў з абласных філармоній. Гэта традыцыя прадоўжыцца, і надалей фестываль стане збіраць нават прадстаўнікоў беларускіх суполак з замежжа.